ఫలానా కంపెనీ షేరు బాగా పెరిగే అవకాశం ఉందని భావించినప్పుడు ముందుగా ఆ కంపెనీ ఏ విభాగంలో ఉందో చూడాలి. కొన్నేళ్లపాటు భారీ వృద్ధి రేటుకు అవకాశం ఉన్న పరిశ్రమకు చెందిన కంపెనీ అయితే మంచిది. ఏ సంవత్సరానికి ఎంత ఆదాయం, ఎలా వస్తుందనే విషయాన్ని కూడా ఆ కంపెనీ స్పష్టంగా చెప్పగలగాలి. హీరో మోటో కార్ప్ కంపెనీయే ఇందుకు ఉదాహరణ. లైసెన్సు రాజ్ రాజ్యం నడుస్తున్నపుడు ప్రారంభమైనా ఈ కంపెనీ అప్పటి ట్రెండ్కు భిన్నంగా స్కూటర్లకు బదులు బైకుల ఉత్పత్తి చేపట్టి వ్యాపారంలో దూసుకుపోయింది. ఈ విషయాన్ని ముందే ఊహించి ఈ కంపెనీ షేర్లలో ఇన్వెస్ట్ చేసిన మదుపరులు గత 33 సంవత్సరాల్లో అద్భుత లాభాలు కళ్లజూశారు.భారీ వృద్ధికి అవకాశాలు ఉన్న రంగంలో ఉందంటే ఆ కంపెనీకి మంచి భవిష్యత ఉన్నట్టే లెక్క. అయితే ఈ రంగంలోని కంపెనీలన్నింటికీ ఈ సూత్రం సమానంగా వర్తించదు. అవకాశాలకు అనుగుణంగా మేలిమి మార్కెట్ వ్యూహాలను అనుసరిస్తూ... ఉత్పత్తి సామర్ధ్యాన్ని పెంచుకుంటూ పోయే కంపెనీలు అద్భుతంగా రాణిస్తాయి. పెరిగే వ్యాపారానికి అనుగుణంగా కంపెనీ షేర్ ధరా దూసుకుపోతుంటుంది. పాతికేళ్ల క్రితం మార్కెట్కు వచ్చిన ఇన్ఫోసిస్ ఇందుకు చక్కటి ఉదాహరణ. అప్పట్లో ఈ కంపెనీ షేర్లు కొనుగోలు చేసి అట్టిపెట్టుకున్న మదుపరులు ఇపుడు కోటీశ్వరులు.గుర్రం దౌడు తీసేందుకు మైదానం ఒక్కటే సరిపోదు. రౌతు సామర్ధ్యం కూడా ముఖ్యం. కంపెనీల రోజు వారీ నిర్వహణ ప్రమోటర్ల చేతిలోనే ఉంటుంది. వీరు సమర్ధులైతే కంపెనీకి అది పెద్ద అసెట్గా మారుతుంది. చక్కటి ముం దు చూపు, పారదర్శకత, విలువలతో కంపెనీని నిర్వహిస్తే ఆ కంపెనీ ఇమేజ్ పెరుగుతుంది. షేర్లూ దూసుకు పోతాయి. మంచి మేనేజ్మెంట్తో ఏటికేటికి వ్యాపారం పెంచుకుంటున్న కంపెనీలను ముందే గుర్తిస్తే ఆ షేర్లు మల్టీ బ్యాగర్లుగా మారి సిరులు కురిపించే అవకాశం ఉంది.కొన్ని వ్యాపారాల్లో కొన్ని కంపెనీలకు ఎదురే ఉండదు. ఆ వ్యాపారాల్లోకి ఇతర కంపెనీలు ప్రవేశించలేవు. ప్రవేశిం చాలన్నా.... పెట్టుబడులు, టెక్నాలజీ, బ్రాండ్ నేమ్, పేటెంట్లు లేదా మేధో సంపత్తి హక్కులు ఇందుకు అడ్డంకి అవుతాయి. ఈ ప్రత్యేకత వల్ల ఉత్పత్తుల ధరల నిర్ణయంలో ఆయా కంపెనీలకు పూర్తి పట్టు ఉంటుంది. లాభాలకు తిరు గుండదు. అనితర సాధ్యమైన టెక్నాలజీ, ఇన్నోవేషన్స్తో కొత్త ఉత్పత్తులను మార్కెట్లోకి తెస్తున్న కంపెనీలను జాగ్రత్తగా గమనించాలి. ఇలాంటి కంపెనీల దెబ్బకు అప్పటి వరకు మార్కెట్లో అదే రంగంలో ఉన్న సంప్రదాయ కంపెనీల మార్కెట్ వాటా పడిపోతుంది. ప్రస్తుతం అమె రికాలో టెస్లా కంపెనీ ఇందుకు ఉదాహరణ. ఈ కంపెనీ తయారు చేస్తున్న ఎలక్ర్టిక్ కార్లకు యుఎ్సలో ప్రస్తుతం విపరీతమైన గిరాకీ ఉంది. దీని దెబ్బకు సంప్రదాయ కార్ల తయారీ కంపెనీలు విలవిలలాడుతున్నాయి.పెట్టుబడులు పెట్టడంతోపాటు వాటిపై తగిన విధంగా రాబడులను సంపాదించడం ముఖ్యం. మదుపరులు పెట్టుబడులపై  రాబడులు పెద్దగా లేని కంపెనీల షేర్ల జోలికి పోకపోవడమే మంచిది. పెట్టుబడి-రాబడుల నిష్పత్తి ఫ్లాట్గా ఉన్నా, లేకపోతే తగ్గుతున్నా ఆ కంపెనీలకు దూరంగా ఉండాలి. ఒక కంపెనీ రాబడుల నిష్పత్తి ఏటా పెరుగుతోందంటే ఆ కంపెనీ పెట్టుబడులను సక్రమంగా వినియోగిస్తోందని అర్థం చేసుకోవాలి. ఇలాంటి కంపెనీల షేర్లూ మల్టీ బ్యాగర్ షేర్లుగా మారే అవకాశం ఎక్కువ.భారీ మొత్తంలో ఈక్విటీ ఉన్న కంపెనీల షేర్లు ఎపుడూ మల్టీ బ్యాగర్ షేర్లు కాలేవు. ఈ షేర్లలో లిక్విడిటీ ఎక్కువగా ఉంటుంది. ఏమాత్రం పెరిగినా లాభాల స్వీకరణ మొదలవుతుంది. తక్కువ ఈక్విటీ ఉన్న కంపెనీల షేర్లే భారీగా పెరిగే అవకాశం ఉంది. రాబడులకు అనుగుణంగా ఈ కంపెనీల షేర్ల ఇపిఎస్, బుక్ వాల్యూ, రిటర్న్ ఆన్ ఈక్విటీ కూడా వేగంగా పెరుగుతాయి. ఎంఆర్ఎఫ్ కంపెనీ షేర్లే ఇందుకు ఉదాహరణ.కంపెనీ భారీ ఎత్తున విస్తరణ చేపట్టడం గొప్పకాదు. విస్తరణ కోసం వినియోగించిన నిధులు సొంతమా లేక అప్పుల ద్వారా సమకూరినవా అన్నది కీలకం. అప్పుల భారం లేని లేదా నామ మాత్రపు స్థాయిలో అప్పులున్న కంపెనీల షేర్లు ఇన్వెస్టర్లకు భారీ లాభాలు పంచగలవు. అధిక వృద్దికి అవకాశం ఉన్న రంగంలో ఉన్న కంపెనీలు, వచ్చిన లాభాలను వ్యాపార విస్తరణకు ఉపయోగిస్తాయి. అదే అప్పులుంటే వచ్చే రాబడి కాస్తా అప్పులు తీర్చడానికీ, వాటిపై వడ్డీల చెల్లింపుకే సరిపోతుంది. కొన్నిసార్లు వడ్డీ చెల్లింపుల భారంతో లాభాలు కూడా మిగలవు. అప్పులు లేని కంపెనీలు ఖర్చులను కూడా అదుపులో ఉంచు కోగలిగితే లాభాలు మరింత పెరుగుతాయి.మారుతున్న కాలానికి అనుగుణంగా బిజినెస్ వ్యూహాల కు పదునుపెట్టే కంపెనీలు ఎప్పుడూ రాణిస్తాయి. ఉత్పత్తి సామర్ధ్యం విస్తరణ, సంస్థాగత మార్పులు చేర్పులు, కొత్త ఉత్పత్తుల ఆవిష్కరణ.. వంటి అంశాలు ఆయా కంపెనీల షేర్ల ధరను ప్రభావితం చేస్తాయి. వ్యాపార అవకాశాలకు అనుగుణంగా ఈ మార్పులుంటే ఇక ఆ కంపెనీల షేర్లు మల్టీ బ్యాగర్లుగా మారతాయి. ఉదాహరణకు తన ప్రధాన ఉత్పత్తుల కోసం కొత్త ఇంజన్లుతేవడంతో ఐషర్ కంపెనీ షేరు మల్టీ బ్యాగర్ షేరుగా మారింది.మార్కెట్లో సంస్థాగత ఇన్వెస్టర్లదే కీలక పాత్ర. భవిష్యత మల్టీబ్యాగర్లపై వీరి దృష్టి అంతతొందరగా పడదు. అందువల్ల ఈ కంపెనీల మార్కెట్ క్యాపిటలైజేషన్ కూడా తక్కువ స్థాయిలో ఉంటుంది. లార్జ్ క్యాప్ కంపెనీల షేర్లతో పోలిస్తే ఈ షేర్ల ధర వేగంగా పెరుగుతుంటుంది. ఏదో ఒక స్థాయిలో సంస్థాగత ఇన్వెస్టర్లు, ఫండ్ల దృష్టి ఈ షేర్లపై పడుతుంది. ఆ తర్వాత ఆ షేర్లు రిటైల్ ఇన్వెస్టర్లకు దొరకడం కష్టం. కాబట్టి తక్కువ మార్కెట్ క్యాపిటలైజేషన్తో అత్యంత వేగంగా ఎదుగుతున్న కంపెనీలను ముందే గుర్తించడం మంచిది.
falana company sheru baga perige avakaasam undani bhaavinchinappudu mundugaa aa company e vibhaagamlo undo chudali. konnellapatu bhari vruddhi retuku avakaasam unna parisramaku chendina company ayithe manchidi. e samvatsaraaniki entha aadaayam, ela vastundane vishayaanni kuudaa aa company spashtamgaa cheppagalagaali. heero moto carp companeeye induku udaaharana. licensu raj rajyam nadustunnapudu praarambhamainaa ee company appati trendku bhinnamgaa schootarlaku badulu baikula utpatti chepatti vyaapaaramlo doosukupoyindi. ee vishayaanni munde oohinchi ee company sherlalo invest chesina maduparulu gatha 33 samvatsaraallo adbhuta labhalu kallajuusaaru.bhari vruddhiki avakaasaalu unna rangamlo undante aa kampeneeki manchi bhavishyata unnatte lekka. ayithe ee rangamlooni companylannintiki ee suutram samaanamgaa vartinchadu. avakaasaalaku anugunamgaa melimi market vyuuhaalanu anusaristuu... utpatti saamardhyaanni penchukuntuu poye companylu adbhutamgaa raanistaayi. perige vyaapaaraaniki anugunamgaa company share dhara doosukupotuntundi. paatikella kritam marketku vachina infosis induku chakkati udaaharana. appatlo ee company sherlu konugolu chesi attipettukunna maduparulu ipudu kotishwarulu.gurram daudu teesenduku maidanam okkate saripodu. rauthu saamardhyam kuudaa mukhyam. companyla roju vaarii nirvahana pramoterla chetilone untundi. veeru samardhulaithe kampeneeki adhi pedda asetga maarutundi. chakkati mum du chuupu, paaradarsakata, viluvalatho companyni nirvahiste aa company image perugutundi. sherloo doosuku potayi. manchi manejmentto etiketiki vyaparam penchukuntunna companylanu munde gurtiste aa sherlu multy byagarluga maari sirulu kuripinche avakaasam undi.konni vyaapaaraallo konni companylaku edure undadu. aa vyaapaaraalloki itara companylu pravesinchalevu. pravesim chalanna.... pettubadulu, technology, brand nem, patentlu leda medho sampatti hakkulu induku addanki avtayi. ee pratyekata valla utpattula dharala nirnayamlo aayaa companylaku puurti pattu untundi. labhalaku tiru gundadu. anitara saadhyamaina technology, innovationsto kotta utpattulanu marketloki testunna companylanu jaagrattagaa gamaninchaali. ilanti companyla debbaku appati varaku marketlo adhe rangamlo unna sampradaaya companyla market wata padipotundi. prastutam ame rikaalo tesla company induku udaaharana. ee company tayaaru chestunna elecrtic kaarlaku uslo prastutam vipareetamaina giraki undi. deeni debbaku sampradaaya kaarla tayaarii companylu vilavilalaadutunnaayi.pettubadulu pettadamtopaatu vaatipai tagina vidhamgaa raabadulanu sampaadinchadam mukhyam. maduparulu pettubadulapai  raabadulu peddagaa laeni companyla sherla joliki pokapovadame manchidi. pettubadi-rabadula nishpatti flatga unna, lekapothe taggutunna aa companylaku dooramgaa undaali. oka company rabadula nishpatti eta perugutondante aa company pettubadulanu sakramamgaa viniyogistondani artham chesukovali. ilanti companyla sherloo multy byagar sherluga mare avakaasam ekkuva.bhari mottamlo eekvity unna companyla sherlu epuduu multy byagar sherlu kaalevu. ee sherlalo likwidity ekkuvagaa untundi. ematram perigina labhala sweekarana modalavutundi. takkuva eekvity unna companyla sherley bhariga perige avakaasam undi. raabadulaku anugunamgaa ee companyla sherla eps, buk valyu, retern aan eekvity kuudaa vegamgaa perugutaayi. mrf company sherley induku udaaharana.company bhari ettuna vistarana chepattadam goppakaadu. vistarana kosam viniyoginchina nidhulu sontama leka appula dwara samakuurinavaa annadi keelakam. appula bharam laeni leda naama maatrapu sthaayilo appulunna companyla sherlu investerlaku bhari labhalu panchagalavu. adhika vruddiki avakaasam unna rangamlo unna companylu, vachina laabhaalanu vyapara vistaranaku upayogistaayi. adhe appulunte vache rabadi kasta appulu tiirchadaanikii, vaatipai vaddiila chellimpuke saripotundi. konnisaarlu vaddi chellimpula bhaaramtho labhalu kuudaa migalavu. appulu laeni companylu kharchulanu kuudaa adupulo unchu kogaligithe labhalu marinta perugutaayi.maarutunna kaalaaniki anugunamgaa bijines vyuhala ku padunupette companylu eppuduu raanistaayi. utpatti saamardhyam vistarana, samsthaagata maarpulu cherpulu, kotta utpattula aavishkarana.. vanti amsaalu aayaa companyla sherla dharanu prabhaavitam chestayi. vyapara avakaasaalaku anugunamgaa ee marpulunte ika aa companyla sherlu multy byagarluga maarataayi. udaaharanaku tana pradhaana utpattula kosam kotta injanlutevadamto isher company sheru multy byagar sheruga maarindi.marketlo samsthaagata investarlade keelaka paatra. bhavishyata maltibagarlapai veeri drushti antatondaragaa padadu. anduvalla ee companyla market capitalisation kuudaa takkuva sthaayilo untundi. larj cap companyla sherlatho poliste ee sherla dhara vegamgaa perugutuntundi. edho oka sthaayilo samsthaagata investerlu, fundla drushti ee sherlapai padutundi. aa tarvaata aa sherlu retile investerlaku dorakadam kashtam. kabatti takkuva market capitalijeshanntho atyanta vegamgaa edugutunna companylanu munde gurtinchadam manchidi.